РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 02-1169/21-4

21. септембар 2021. године

Б е о г р а д

 На основу члана 27. став 8. Закона о Народној скупштини („Службени гласник РС“, број 9/10), члана 44. став 6. и 48. став 2. Пословника Народне скупштине („Службени гласник РС“, број 20/12 - пречишћен текст), Одбор за уставна питања и законодавство, на 60. седници одржаној 21. септембра 2021. године, донео је

О Д Л У К У

о престанку рада Радне групе за израду акта о

промени Устава Републике Србије

1. Радна група за израду акта о промени Устава Републике Србије, коју је образовао Одбор за уставна питања и законодавство (04 број: 02-1169/21 од 23. јуна 2021. године, 04 број: 02-1169/21-2 од 29. јуна 2021. године и 04-1169/21-3 од 6. јула 2021. године), престаје са радом 21. септембра 2021. године.

 2. Ова одлука ступа на снагу даном доношења.

О б р а з л о ж е њ е

 Одлуком о образовању Радне групе за израду акта о промени Устава Републике Србије, коју је донео Одбор за уставна питања и законодавство (04 број: 02-1169/21 од 23. јуна 2021. године), Радној групи дат је задатак да изради акт о промени Устава Републике Србије.

Одлуком о допуни Одлуке образовању Радне групе за израду акта о промени Устава Републике Србије, коју је донео Одбор за уставна питања и законодавство (04 број: 02-1169/21- 3 од 6. јула 2021. године), Радној групи дат је задатак да изради предлог уставног закона за спровођење промене Устава.

Како је Радна група израдила и доставила Одбору за уставна питања и законодавство текст акта о промени Устава Републике Србије и текст предлога уставног закона за спровођење Устава Републике Србије, престала је потреба за њеним даљим радом, па је одлучено као у диспозитиву ове одлуке.

 ПРЕДСЕДНИК

 Јелена Жарић Ковачевић